93 



Forsøg over fladende Legemers Bevægelse ere blevne udførte, 

 kunne Lovene for luftformige Legemers Bevægelse siges at være 

 de samme som Lovene for Vandets Bevægelse, naar de sted- 

 findende Tryktab fremstilles ved en Colonne af det Fluidum, 

 hvormed man har at gjøre, saa troer jeg ogsaa, at der 

 kan være Grund til at antage, at Formlen (1) ikke blot gjælder 

 for Vand, men tillige gjælder for luftformige Legemers Bevægelse, 

 naar Hvirvlen er omgiven af en ydre Luftmasse, der modsætter 

 sig dens Rotation; Erfaring maa da afgjøre, om jeg har Ret i 

 at gaae ud fra denne Forudsætning. For nu at prøve, hvorvidt 

 denne Theori af Luflhvirvler stemmer med de virkelige Natur- 

 forhold, vil jeg sammenholde dens Resultater med de Forhold, 

 som observeredes paa St. Thomas den 2den August 1837, da 

 den saakaldte Anligua-Orkan, der findes beskreven af Professor 

 Dove i PoggendorCfs Annalen d. Physik, ii. 52, passerede hen 

 over Øen og anrettede frygtelige Ødelæggelser saavei der som 

 paa Portorico i 20 Miils Afstand fra St. Thomas. 



De observerede Veirforhold, som fandt Sted under Orkanen, 

 vare ifølge Professor Doves Angivelse følgende: 



